***Tájékoztatás***

***az egyszerűsített nyilvántartásba vételi eljárás lefolytatásáról***

# Szabályozási környezet

Az NKE ÁKK VTKK MIF PMO az állami tisztviselők képzésében és továbbképzésében is irányadó, a közszolgálati tisztviselők továbbképzéséről szóló 273/2012. (IX. 28.) Korm. rendelet (továbbiakban: Rendelet) 6. § g) pontja alapján közreműködik a belső továbbképzési programok egyszerűsített nyilvántartásba vételében és gondoskodik a továbbképzési programjegyzék kezeléséről.

A Rendelet 2. § (1) bekezdés b) pontja értelmében belső továbbképzés: közigazgatási szerv, felsőoktatási vagy felnőttképzési intézmény által folytatott szakmai továbbképzés, amely a megrendelő közigazgatási szerv számára speciális intézményi vagy munkaköri ismereteket, illetve képességeket közvetít;

A Rendelet 2. § (1) bekezdés d) pontja értelmében egyszerűsített nyilvántartásba vétel: a belső továbbképzési program és az azt megvalósító közigazgatási szerv, felsőoktatási vagy felnőttképzési intézmény nyilvántartásba vétele, amelynek eredményeként a továbbképzési program felkerül a továbbképzési programjegyzékre.

# Regisztráció a Probono-rendszerben

Az adminisztrációval megbízott tisztviselőnek előzetesen regisztrálnia kell a Probono-rendszerben: <https://probono.uni-nke.hu/nyitolap> 

# „Programtulajdonos” szerepkör igénylése

A regisztrált tisztviselő számára *„Programtulajdonos”* szerepkört kell igényelni.

## „Programtulajdonos” szerepkör hivatalos kérelmezése

A szerepkör beállításához a közigazgatási szerv által küldött, az arra jogosult vezető által aláírt, hivatali pecséttel ellátott kérelemre van szükség, melyben a közigazgatási szerv hivatalosan kérelmezi a nevezett tisztviselő számára a *„Programtulajdonos”* szerepkör megadását.

A kérelemben szerepelnie kell:

* a tisztviselő teljes nevének,
* a tisztviselő Probono-rendszerben regisztrált e-mail címének.

A kérelmet el kell juttatni a Nemzeti Közszolgálati Egyetem Államtudományi és Közigazgatási Kar Vezető- és Továbbképzési Központ Minőségirányítási Főosztály Programminősítési Osztálya (NKE ÁKK VTKK MIF PMO) számára


* szkennelve: a [programnyilvantartas@vtki.uni-nke.hu](mailto:programnyilvantartas@vtki.uni-nke.hu) vagy
* postai úton: a 1518 Budapest, Pf. 26. címre.

## „Programtulajdonos” szerepkör igénylése a Probono-rendszerben


A kérelemben nevezett tisztviselőnek be kell lépnie a Probono-rendszerbe, ahol a *„Személyes oldalam”* menü alatt található *„Adatlap”* menüpontra kattintva:




a megjelenő tartalom aljára görgetve, a *„Jogosultságok”* alpontot megnyitva:



az *„Igényelhető jogosultságok”* közül a szervezet kiválasztása után a *„Programtulajdonos”* szerepet kell kérelmeznie az „*Igénylés*” funkciógomb használatával:




A hivatalos kérelem elbírálását követően a *„Programtulajdonos”* szerepkör beállítását a Probono-rendszerben az NKE ÁKK VTKK MIF PMO végzi el. A megadott szerepkörről a Probono-rendszer automatikus értesítést küld az érintett tisztviselőnek, aki számára ezek után elérhetővé válik a felületen a *„Program benyújtása”* menüpont:



# Egyszerűsített nyilvántartásba vétel előkészítése

## A „Továbbképzési Program nyilvántartásba vétele” (BA-TK-01) adatlap kitöltése és jóváhagyásra küldése a Probono-rendszerben

A *„Program benyújtása”* menü *„Egyszerűsített nyilvántartásba vétel”* menüpontjában elektronikus adatlap generálható a *„Továbbképzési Program nyilvántartásba vétele (BA-TK-01)”* gomb segítségével:



A teljes kitöltést és mentést követően az adatlapot *„Programregisztráció jóváhagyásra küldése”* gomb segítségével kell megküldeni az NKE felé a Probono-rendszerben.

Az adatlap kitöltését az online felületen a kérdéseknél kék körben „i” jelöléssel ellátott ikonok információs ablaktartalma segíti. (Az egérrel rá kell állni az ikonra.) Az MU-TK-01 *„ÚTMUTATÓ belső továbbképzési program egyszerűsített nyilvántartásba vételi adatlapjának kitöltéséhez”* című módszertani útmutató a Probono „*Útmutatók*” menüpontjában érhető el.

## Adatlap elbírálása

Az NKE ÁKK VTKK MIF PMO formailag elbírálja a megküldött adatlapot, módosítás esetén a Probono-rendszeren keresztül jelzi a szükséges javításokat. A *„Formailag elbírált”* státuszt követően az adatlapot a programtulajdonosnak ki kell nyomtatnia a Probono-rendszerből.

## Kérelem és adatlap hivatalos megküldése

Az igénylő szerv az NKE felé hivatalosan kérelmezi a program nyilvántartásba vételét. Ehhez a kinyomtatott, végleges programadatlapot az arra jogosult vezető által aláírt és hivatali pecséttel ellátott, a nyilvántartásba vételre irányuló kérelem mellékleteként postai úton el kell juttatni az NKE ÁKK VTKK MIF PMO számára:

**1518 Budapest, Pf. 26.** *(A borítékon feltüntetve: „Egyszerűsített nyilvántartásba vételi adatlap”)*

## Kérelem felterjesztése döntésre

Az NKE ÁKK VTKK MIF PMO döntési csomag keretében felterjeszti a kérelmet az NKE felé. A döntésről a programtulajdonos a Probono-rendszeren keresztül kap értesítést.